GiliGold/VAD_KnessetCorpus huggingface dataset:
אופיר אקוניס: הוויכוח הזה הוא - - -
יהודה סבן: רק לצורך הפרוטוקול.
אופיר אקוניס: לכם יש מחשבות חדשות, אתם משכתם את חוקי התקשורת.
אופיר אקוניס: עכשיו אתם מביאים בחוק ההסדרים כל מיני רעיונות חדשים.
אופיר אקוניס: גם על זה נדבר בנפרד, לא נדבר פה.
אופיר אקוניס: יש הדלפות מסודרות, ההדלפות הן לא פרוזאיות.
אופיר אקוניס: את דעתי אני אומר ליושב ראש הכנסת, ואם צריך אז גם לאחרים.
אופיר אקוניס: לא נקיים את זה כרגע.
אופיר אקוניס: בואו נעסוק כרגע בזה, ונעביר את זה כדי שהיועצת המשפטית - - -
יהודה סבן: התייחסתי רק לעניין התמלוגים.
יהודה סבן: אין מחויבות ממשלתית להפחתת התמלוגים.
אתי בנדלר: בהקשר הזה, אני מבקשת לברר האם התמלוגים שישולמו עד סוף 2011 צפויים לכסות את עלות הפקת שידורי החדשות המקומיים?
ליאת גלזר: התשובה היא שלילית.
ליאת גלזר: כיום יש פער.
ליאת גלזר: הפער החזוי הוא בין 550 ל-600 אלף שקל בשנה.
ליאת גלזר: אלו תחזיות על בסיס הרבעון הראשון של 2010.
אופיר אקוניס: לא, אני מכיר סכום אחר – 2.5 מיליון שקלים שראש הממשלה הורה, למיטב ידיעתי, לשר האוצר למצוא.
אופיר אקוניס: אני לא הייתי בישיבת הממשלה, אבל כך נמסר לי.
יהודה סבן: אני לא מכיר את ההוראה.
דיאנה מגנאג'י: דווחתי מהשר שראש הממשלה ענה שמדובר ממש בפירורים, והוא מבקש - - -
אופיר אקוניס: גם אני דווחתי משר התקשורת על כך.
עידו אציל: אני ממשרד ראש הממשלה.
עידו אציל: אני הייתי בישיבת הממשלה.
עידו אציל: לא היתה הוראה כזאת.
אופיר אקוניס: אז אני מציע שראש הממשלה ושר התקשורת אולי יתאמו.
אתי בנדלר: איך קוראים לך?
עידו אציל: לי קוראים עו"ד עידו אציל.
עידו אציל: קודם כל, החובה לעמוד בהיקף ההפקות והשידורים מוטלת על הוט על פי החוק.
עידו אציל: העמדה שלנו היא שהנושא הזה של הפער בין התמלוגים יוסדר בין רשות השידור, ובין הוט, לבין מועצת הכבלים והלוויין.
אופיר אקוניס: אני מבקש מיועצת שר התקשורת לבדוק עם שר התקשורת.
אופיר אקוניס: הדברים נמסרו לי גם בשמו, ואפילו ביקש שאומר אותם.
אופיר אקוניס: כידוע לכם, אני אינני משתתף בישיבות ממשלה, ועוד לא קראתי את הפרוטוקול.
דיאנה מגנאגי': גם אני קיבלתי דיווח שראש הממשלה אמר לשר האוצר - אני לא מצטטת, אבל כפי שנמסר לי - שמדובר בפירורים, ואפשר לפתור את הסוגיה.
אופיר אקוניס: יורם, בבקשה.
יורם מוקדי: קודם כל, יש אי ודאות לגבי סכום התמלוגים, כי אנחנו לא יודעים מהי באמת מדיניות הממשלה, ומהי מדיניות אגף התקציבים, האם התמלוגים יבוטלו, או לפי החוק הקודם שלהם שאנחנו נבוטל.
יורם מוקדי: אבל, אחד מהשניים יקרה.
יורם מוקדי: ואם לא - אז יכול להיות שההכנסות שלנו תרדנה, וסכומים התמלוגים לא יכסה.
יורם מוקדי: זו אופציה, ועובדה שהתמלוגים לא מכסים כבר עכשיו.
יורם מוקדי: בעצם אנחנו עם סכום שקבוע בחוק שכבר יודעים שהוא לא מכוסה.
יורם מוקדי: אני שואל, למה הסכום הזה צריך להיות חרוט בספר החוקים, ולמה לא יהיה שיקול דעת?
דנה נויפלד: לדעתי, זה היה לפי החלטת יושב-ראש המועצה דאז.
יורם מוקדי: כן, הוא החליט אז עם מצבת נתונים שעמדה אז.
אופיר אקוניס: האם זה מר מוקדי?
ליאת גלזר: יורם, הסכום הוא תקרה לניכוי מתמלוגים.
ליאת גלזר: הוא לא אומר שזה מה שצריך לעלות.
ליאת גלזר: למשל, אם יקר לכם, אתם יכולים ללכת ולחפש מפיקים זולים יותר.
יורם מוקדי: האם ברור לגמרי שאפשר להפיק את זה גם אם אנחנו נמצא לעשות את זה בסכום נמוך יותר, וכמובן שנעמוד בדרישות מועצת הכבלים?
ליאת גלזר: ככל שזה עומד בקריטריונים של המועצה.
ליאת גלזר: המועצה לשידורי כבלים ולוויין קובעת את היקף השידורים, את המתכונת שבה הם ישודרו.
ליאת גלזר: היא לא אומרת כמה זה עולה.
ליאת גלזר: היא אומרת איך צריכות להיראות החדשות המקומיות.
ליאת גלזר: וזה כן, זה קבוע בהחלטות מועצה שזה כרגע לא שונה.
ליאת גלזר: כמה זה עולה?
ליאת גלזר: זה כבר עניין כמה אתם מוציאים שזה עולה.
מרדכי שקלאר: זה נשמע היתממות.
מרדכי שקלאר: את אומרת שלסל מוצרים מסוים אין תג מחירים, ותעשה אותו גם בשני מיליון שקל, זה מה שאתה מחויב.
מרדכי שקלאר: אם עד היום סל המוצרים הזה עלה 25 מיליון שקל, ועכשיו אותו סל מוצרים נשאר as is, והתקציב יורד, אז זה לא הולך יחד, מה לעשות?
יורם מוקדי: לכן, צריכה להיות הוראה שאם הסכום יורד, מועצת הכבלים תתקן את הדרישות כי אי אפשר יש מאין לעשות בדיוק אותו הדבר, לפי שיקול דעתה כמובן.
יהודה סבן: כשאתה לוחץ על מתג החשמל בבית האור דולק בכל פעם, ומעת לעת המחיר משתנה.
יהודה סבן: לכן, אני לא כל כך מבין את האמירה הזאת שהעלות אינה יכולה להשתנות.
אתי בנדלר: בחוק התקשורת בזק ושידורים (תיקון מס' 35), התשס"ז-2006 בסעיף 4 שלו - וזהו אחד מהסעיפים שמאורכים מעת לעת - נאמר מפורשות: "משדרי חדשות מקומיות ותוכניות מקומיות בענייני היום שישודרו לפי הוראות סעיף 6כ לחוק העיקרי, החל ביום תחילתו של חוק זה ואילך" – זה החוק שקבע את המשך המתכונת לשידורי החדשות המקומיות – "יהיו בהיקף ובמתכונת לפי הוראות המועצה לשידורי כבלים ולשידורי לוויין, כפי שהיו בתוקף ביום 1 בדצמבר 2006.
אתי בנדלר: " אני רוצה להסביר את העניין הזה.
אתי בנדלר: אגב, כל הנושא הזה של המשך שידורי החדשות המקומיות נעשה במסגרת הצעות חוק פרטיות שיזמו בזמנו חברי הכנסת גדעון סער ושלי יחימוביץ.
אתי בנדלר: אינני זוכרת אם זה היה מהתחלה משותף, או לא.
אתי בנדלר: מכל מקום, הובע אז חשש שאומנם יאריכו מחד גיסא את תוקף החובה לשדר חדשות מקומיות, אבל בעצם ידלדלו אותן בצורה כזאת שהחדשות האלה לא יהיו רציניות, לא ישקיעו בהן וכדו'.
אתי בנדלר: לכן, נכנסה הוראת חוק שמחייבת שהחדשות האלה יהיו בהיקף ובמתכונת לפי הוראות המועצה לשידורי כבלים ולוויין.
אתי בנדלר: אינני זוכרת מי היה אז יושב-ראש המועצה, אם זה היה הטוען מולי.
אתי בנדלר: קרי, מר מוקדי.
אתי בנדלר: על כל פנים, ההצהרה של המועצה אז היתה שלא מתכוונים לדלדל את ההיקף ואת המתכונת של שידורי החדשות המקומיות, ואלו הן יהיו הוראות המועצה.
אתי בנדלר: יכול להיות שמדיניות המועצה השתנתה בינתיים.
אתי בנדלר: יושב כאן יושב-ראש המועצה המכהן בימים אלה בתפקיד זה.
אתי בנדלר: מכל מקום, מה שהוסבר אז הוא שכשקבעו גם את הסכום של ה-25.5 מיליון שקל, אם אני זוכרת נכון, אמרו שזה הסכום הנדרש כדי לשמור על המתכונת ועל היקף שידורי החדשות כפי שהיו עד שנת 2006.
אתי בנדלר: עכשיו השאלה היא, אם באים ואומרים שרוצים להפיק את החדשות האלה בסכומים נמוכים בצורה משמעותית מהסכום הזה, האם משמעות העניין הוא רק התייעלות, או שממילא זה מחייב גם צמצום ודלדול החדשות המקומיות.
יורם מוקדי: מה שקרה - קודם כל, בניגוד למה שנאמר פה, ההסדר מיום היוולדו קבע שלא תצא אגורה אחת מכיסן של חברות הכבלים, ושהסכום ימומן על-ידי התמלוגים.
יורם מוקדי: זה היה ההסדר.
יורם מוקדי: ולא היתה כוונה שחברות הכבלים ישלמו כל יתרה.
יורם מוקדי: זה היה מקובל גם על הוועדה בדיון האחרון שהתקיים פה, וגם נציגת משרד המשפטים מהנהנת בראשה בהסכמה.
יורם מוקדי: זו היתה הכוונה.
יורם מוקדי: ולכן, ההסדר, כבוד יושב-ראש הוועדה, היה כזה שהוט לא אמורה להשלים שום דבר.
יורם מוקדי: ולכן, בישיבה האחרונה גויסו רזרבות התמלוגים של חברת הלוויין גם כן.
יורם מוקדי: אלא שקרה שהתמלוגים לא הספיקו, ומצאנו את עצמנו, מצד אחד, עם דרישה של רשות השידור לעמוד באותו סכום של 25 מיליון שקלים.
יורם מוקדי: ומצד שני, במצב שבו אנחנו לא צריכים להוסיף כסף מכיסנו.
יורם מוקדי: אני אגיב פה ואני אדגיש פה - כסף מכיסנו, משמעותו על חשבון דברים אחרים לא פחות טובים וחשובים שאנחנו עושים בתחום הפקות המקור.
יורם מוקדי: ולכן, ביקשנו ממשרד התקשורת שינכה את אותם תמלוגים מהתמלוגים שמגיעים מחברת הלוויין, חברת יס.
יורם מוקדי: נענינו בתשובה שאי אפשר לעשות את זה מבחינה חוקית, או לא ברור, וכשנגיע להארכה הזאת אז יטופל הנושא הזה.
יורם מוקדי: ולכן, התנדבתי ושילמתי למרות שלא הייתי צריך.
ליאת גלזר: זה לגבי הפער שנוצר לפני התיקון הקודם.
יורם מוקדי: לגבי הפער שנוצר לפני התיקון הקודם – סכום של 1,4 מיליון שקלים ששילמתי כרגע שלפתחה של הוועדה כרגע לפי התחייבות שלפחות משרד התקשורת ומועצת הכבלים נתנו לי.
יורם מוקדי: אמרו לי: כשנגיע להארכה הבאה זה יתוקן, ואתה תוכל לקבל.
ליאת גלזר: לא, אמרנו שאנחנו נעשה את המאמצים למצוא לזה פתרון.
ליאת גלזר: חשבנו שיהיה כסף בתמלוגים, והתשובה היא שאין.
אופיר אקוניס: הביטוי "נעשה מאמץ" הוא ביטוי אדיר.
אתי בנדלר: זה כדי שלא יגידו שיש התחייבות שלטונית.
אופיר אקוניס: לפני שנים רבות היה מנהיג בישראל שכל פעם שהייתי שומע אותו אומר: נעשה כל מאמץ, היה ברור שזה לא הולך להתקיים.
יורם מוקדי: אני הקדמתי את ה-1,4.
יורם מוקדי: אני מודיע לפרוטוקול – אני מנכה את ה-1,4 האלה אחרי שקיבלתי התחייבות, מבחינתי, שמישהו ימצא פה את הפתרון, ולא ניסו למצוא את הפתרון.
ליאת גלזר: יורם, אני מסכימה איתך שהכוונה כאשר חוקקו את הסעיפים האלו היתה שלא תשלמו.
ליאת גלזר: אבל, לשון החוק היום לא אומרת את זה.
ליאת גלזר: לשון החוק אומרת, מחד, אתם חייבים לשדר את החדשות המקומיות, ולכן גם אתם חייבים לשלם בעבור זה.
ליאת גלזר: ומצד שני, אומרת - אפשר לנכות מהתמלוגים מה שיש מהתמלוגים.
ליאת גלזר: אז כרגע אם אין מספיק מהתמלוגים המשמעות היא שאתם צריכים לשלם את זה מהכיס.
ליאת גלזר: זה גם מה שקרה לגבי ה-1,4.
ליאת גלזר: נכון שכשהתברר שנוצר פער בשני הרבעונים הראשונים של השנה הקודמת אז אמרנו: בואו נראה אם אפשר יהיה למצוא פתרון.
ליאת גלזר: מכיוון שהתיקון האחרון שעשינו פה בוועדה בדיוק לפני שנה – זה קצת דה ז'וו – נכנס לתוקף באחד ביולי.
אתי בנדלר: זה היה דה ז'וו, של ה-דה ז'וו, של הדה-ז'וו.
ליאת גלזר: זה היה בלילה.
אופיר אקוניס: אם אני לא טועה, זה הגיע ביום האחרון.
אופיר אקוניס: לדעתי, ב-29 ביוני, או משהו.
ליאת גלזר: התיקון הקודם שאפשר להשתמש גם בתמלוגים של חברת הלוויין נכנס לתוקף בראשון ביולי.
ליאת גלזר: כלומר, לגבי אותם שני רבעונים לא היתה אפשרות חוקית להשתמש בתמלוגי יס למטרה הזאת.
ליאת גלזר: תמלוגי יס כבר שולמו ונכנסו לכיס.
קריאה: אבל, תשתמשו בזה עכשיו.
ליאת גלזר: אבל, אין.
יורם מוקדי: יש.
יורם מוקדי: כבוד יושב-ראש הוועדה, אני רוצה למסור – יש.
יורם מוקדי: אני יכול לעשות את זה ב-22 מיליון.
יורם מוקדי: אני מצהיר את זה לוועדה.
יורם מוקדי: אנחנו נעשה את מה שהמועצה רוצה ב-22 מיליון.
דנה נויפלד: אני רוצה לומר משהו חשוב למען הדיוק ההיסטורי.
דנה נויפלד: מי שהפיקה את זה אז היתה JCS.
דנה נויפלד: כלומר, אין שום חובה שזה ייעשה בידי גורם זה או אחר.
דנה נויפלד: כאשר יש עד סכום נקוב בחוק, לא אומר שצריך להשלים את מלוא הסכום.
דנה נויפלד: אני שואלת, האם נעשה ניסיון למצוא גורם שיעמוד בכל התנאים, בהיקף ובמתכונת שהיה בתקופה דאז, והסכום יותר נמוך?
דנה נויפלד: אני שואלת את יורם, אולי נעשה ניסיון כזה?
יורם מוקדי: אני סבור שבנסיבות האלה אנחנו צריכים לעשות כל מאמץ למצוא.
יורם מוקדי: יכול להיות שבסוף זה יהיה רשות שידור.
יורם מוקדי: אבל, הם יעשו את זה ב-22 מיליון.
יורם מוקדי: אני חושב שהיום השתנו התנאים, אפשר לעשות את זה ב-22 מיליון.
אופיר אקוניס: עו"ד גבע, בבקשה.
נטע גבע: אני רוצה לומר כמה מילים בשם יס.
נטע גבע: אני רוצה לשוב ולהזכיר את ההצעה של יס שהועברה לפתחך ולפתחכם כבר כמה פעמים בכל מה שנוגע לרצון לאפשר לה לעשות גם חדשות כלליות.
נטע גבע: הטעמים להצעתנו הם די ברורים.
אופיר אקוניס: אני מודיע לך שעמדת הממשלה לא התקבלה אצלי עד רגע זה.
אופיר אקוניס: אין לי מושג מהי עמדת הממשלה.
אופיר אקוניס: אני מודיע שוב הפעם שעמדת הממשלה לעניין החדשות הכלליות לא התקבלה.
אתי בנדלר: בעניין מתן הרשאה לכבלים וללוויין להפיק חדשות.
אופיר אקוניס: תנו עמדה.
אופיר אקוניס: תגידו כן, לא.
יהודה סבן: אמרנו מה עמדתנו.
יהודה סבן: אמרתי לפרוטוקול בדיון האחרון שהיה כאן בעניין הרפורמה- שידורים שבשלב זה אנחנו מתנגדים להצעה הזאת.
יהודה סבן: אך, מוכנים לבחון אותה, ואפילו בחיוב, במסגרת רפורמה כוללת בשידורים שאז אנחנו נוכל לדעת את כל ההשלכות, את האיזונים בשוק, מה הן ההשפעות.
יהודה סבן: למשל, האם בערוץ החדשות הזה יפורסמו פרסומות, או לא יפורסמו פרסומות?
יהודה סבן: האם זה יהיה חלק מחבילה צרה או לא?
יהודה סבן: אלו שאלות חשובות.
אופיר אקוניס: אתם בודקים את כל השוק.
אופיר אקוניס: משרד התקשורת, האם הפצתם תזכיר חוק למעבר מרישיונות לזיכיונות?
דיאנה מגנאגי': אנחנו בשלבי סיום, אנחנו נפיץ בימים הקרובים.
אופיר אקוניס: במידה מסוימת מה שאומר משרד התקשורת נוגד את דבריך.
אופיר אקוניס: כי בעצם לוקחים חלק מחלק א' ועושים אותו הצעת חוק שהיא מפרקת את החבילה שלכם שאתם כל כך דבקים בה.
יהודה סבן: כשאמרתי בשוק, התכוונתי לשוק הטלוויזיה הרב-ערוצית.
אופיר אקוניס: אני מדבר על שוק הטלוויזיה הרב-ערוצית.
דנה נויפלד: - - - שאתה מתנגד לפיצול?
אופיר אקוניס: מתנגד לפיצול?
אופיר אקוניס: לא, אני תמה על העמדה.
אופיר אקוניס: בעצם אני עוד לא יודע מהי עמדת האוצר.
אופיר אקוניס: כי אם עמדת האוצר תתמוך בעמדת התקשורת אז אתם יכולים להחזיר את המשיכה של חלק א' שהיה פה.
יהודה סבן: אבל, גם אנחנו עוד לא יודעים.
נעה גבע: מכל מקום, אנחנו כן מצפים לאיזשהו דיון רציני בעניין הזה, ושזה לא: כל עוד אתם לא מסכימים לכך, אנחנו לא מסכימים לכך.
נעה גבע: זאת אומרת, זה צריך להיות משהו קצת יותר מהותי.
נעה גבע: אני חושבת שהנושא הזה הוא מספיק חשוב כדי באמת לאפשר.
נעה גבע: אני חושבת שדי ברור לכולם שאם יש גוף שרוצה ויכול להרים עוד חדשות בישראל - - -
יהודה סבן: אני שואל, האם החדשות האלה יהיו חלק מהחבילה הצרה, כן או לא?
יהודה סבן: זוהי שאלה שיכולה להשפיע על העמדה שלנו בעניין הזה.
יהודה סבן: היא יכולה.
יהודה סבן: יכול להיות שהתשובה תהיה כן, ויכול להיות שהתשובה תהיה לא.
יהודה סבן: אבל, כל עוד שאני לא יודע מהי התשובה לשאלה המרכזית הראשונה, אני לא יכול לתת תשובה לשאלה השנייה המינורית, להבנתי.
אופיר אקוניס: לא נעסוק בזה, בבקשה הערות לחוק.
אופיר אקוניס: עזבי כרגע את החדשות הכלליות.
נעה גבע: אני חושבת שהדיון הוא כן רלוונטי לעניין הזה כי יס בהחלט חושבת שאם וכאשר יותר לה לעשות גם חדשות כלליות, אז במסגרת החדשות הכלליות יס בהחלט תוכל לקחת על עצמה גם את העניין של החדשות המקומיות, ובפירוש לייעל את כל המנגנון של החדשות המקומיות שכרגע מצוי ברשות השידור שכולנו מבינים שלא בהכרח יעיל במיוחד.
נעה גבע: יס גם מוכנה לעשות על העניין הזה מכרז, ובהחלט להפוך את זה באופן יותר שקוף, והרבה יותר יעיל.
נעה גבע: כמובן למקסם את העניין הזה במסגרת החדשות הכלליות שיותרו לה.
נעה גבע: אני חושבת שאם אתם חושבים בטווח קצת יותר ארוך על הבעיה של החדשות המקומיות שמשנה לשנה אתם מגלגלים את כל הסיפור הזה, אז זהו אחד הפתרונות ההולמים.
יהודה סבן: הרעיון של בחירת מפעיל במכרז הוא נכון בעינינו.
יהודה סבן: אם הוט תעשה את זה אנחנו לא נלין על כך.
נעה גבע: אבל, בתור מי שכן שותף במימון, - - -
יהודה סבן: אנחנו לא שותפים במימון.
נעה גבע: בתור מי שהתמלוגים שלו כן משמשים לעניין הזה, אנחנו מאוד מעוניינים ב- - -
ניצן חן: בכל זאת, אני רוצה לנסות לעשות סדר, ולהפריד בין שני דברים.
ניצן חן: הסדר הקבע מהראשון לראשון 2012 - אין יותר כסף לחדשות מקומיות.
ניצן חן: המחוקק, המדינה, משרדי הממשלה, יצטרכו להחליט סוף סוף, ולהפסיק את הסאגה של הוראת השעה כל שנה.
אתי בנדלר: אתה מדבר על 2012, אם ירצה השם.
ניצן חן: בסוף 2011 מסתיימים, בין אם האוצר יואיל בטובו להוריד את אחוז התמלוגים, בין אם הוא ימצא את הנימוק לא להוריד.
יהודה סבן: אולי גם יעלה, אני לא יודע.
ניצן חן: אולי גם יעלה, מאה אחוז.
ניצן חן: זה הסדר הקבע, ופה אני מציע לא להידיין עכשיו.
אופיר אקוניס: אתם הולכים לקבל כל כך הרבה כסף מהתמלוגים על הקידוחים, אז אולי תוותרו על ה-2.5 מיליון שקל האלה.
אופיר אקוניס: אני לא מכיר את מסקנות הוועדה שיונחו במחצית אוגוסט.
אופיר אקוניס: אז נדע כולנו כמה כסף ייכנס.
אתי בנדלר: זה רעיון מצוין.
אתי בנדלר: אפשר לעשות דיון משותף לרפורמה בתקשורת ובמשק הגז.
לאה ורון: שניהם נושאים של ועדת הכלכלה.
אופיר אקוניס: בהחלט, כדאי באמת להתכונן לזה.
אופיר אקוניס: הרי התבקשה ועדת שישינסקי להגיש את מסקנותיה עד מחצית אוגוסט.
ניצן חן: בעוד שנה וחצי אפשר לפתוח את הכול לדיון - האם זה יהיה במסגרת ערוץ חדשות של הכבלים והלוויין?
ניצן חן: שמעתי שהרדיו האזורי רוצה להפיק את זה, השידור הציבורי רוצה להפיק.
ניצן חן: אבל, זה לא נושא הדיון כרגע.
ניצן חן: נושא הדיון כרגע, אדוני היושב ראש, יש החלטת ממשלה.
ניצן חן: אתמול זה עבר בקריאה ראשונה.
ניצן חן: יש חסר של מיליון וארבע מאות.
ניצן חן: המשרד ומועצת הכבלים והלוויין נתנה התחייבות לאור תכלית החוק, כשהכוונה היא שהוט לא תוציא כסף מהכיס.
ניצן חן: חסר מיליון וארבע מאות לרבעונים הקודמים, וחסר כחצי מיליון שקל בכל שנה עד סוף 2011.
ניצן חן: הווה אומר, חצי מיליון שקל ב-2010, וחצי מיליון שקל ב-2011.
ניצן חן: סך הכול, כ- 2.4, 2.5 מיליון.
ניצן חן: אני אומר כ-, אני אומר בזהירות כי זה תלוי גם בהכנסות של הפלטפורמות.
ניצן חן: מאיפה הכסף בא?
ניצן חן: אנחנו פנינו לאוצר בבקשה להשלים את החסר הזה.
ניצן חן: לא שקטנו על שמרנו וחיכינו לוועדה כאן.
ניצן חן: קיבלנו תשובה שהאוצר מתנגד לעצם חשיבות החדשות המקומיות.
אופיר אקוניס: למה זה מעניין למה הוא מתנגד?
אופיר אקוניס: למה הוא מתערב בזה בכלל?
אופיר אקוניס: אני שואל, האם ראש הממשלה הטיל או לא הטיל על שר האוצר למצוא?
אופיר אקוניס: אומר נציג משרד ראש הממשלה: לא.
אופיר אקוניס: אומרת נציגת שר התקשורת שהתשובה היא כן.
אופיר אקוניס: אתה לא היית בישיבה אז אתה לא יודע, וגם אני לא.
אופיר אקוניס: אולי תנסו לברר ביניכם.
אופיר אקוניס: אני אומר זאת לדבריו של מר חן, כי לא הצלחתי להבין מה נאמר שם.
אופיר אקוניס: מר סבן, אם ראש הממשלה הטיל על שר האוצר אין שאלה.
יהודה סבן: מה זאת אומרת?
אופיר אקוניס: זה מה שזה אומר.
יהודה סבן: אבל, ברור.
יהודה סבן: האם זה דבר שצריך לומר אותו?
יהודה סבן: רק שאנחנו לא מכירים אמירה כזאת.
אופיר אקוניס: לפעמים צריך לחדד.
ניצן חן: אני חושב שהנימוק של האוצר - גם הרשמי, וגם הלא רשמי - להתחיל עם תשלחו לנו את טבלאות הרייטינג, בואו נראה אם המהדורות טובות או לא טובות, הוא לא ממין העניין, עם כל הכבוד.
יהודה סבן: באים כאן בהצעה לממן מכספי משלם המיסים פעולות מסוימות.
יהודה סבן: ניצן, האם אתה לא חושב שנכון לדעת מה עושים בכסף הזה?
יהודה סבן: והאם עושים שימוש נכון בסכומים האלה?
אופיר אקוניס: אני מבקש להודיע שהישיבה הבאה תתחיל באיחור מסוים.
ניצן חן: עם כל הכבוד ליהודה סבן, ויש לי אליו כבוד רב, אני לא מבין בטבלאות אקסל ובכלכלה.
ניצן חן: אבל, בחדשות יש רגולאטור שזהו התפקיד שלו, והוא עושה את זה יום יום, שעה שעה.
ניצן חן: יש שש מהדורות אזוריות: שתיים בצפון, אחת בדרום, בירושלים, תל-אביב והמרכז.
ניצן חן: זה מה שהמחוקק החליט וזה מה שהרגולאטור קבע.
ניצן חן: היקף השידורים במדרון חלקלק לא יצומצם כתוצאה מזה שלך לא נאה להחזיר את הפער החסר בכסף.
ניצן חן: אלה הן מהדורות איכותיות וטובות.
ניצן חן: אני גם בעד בחירת מפעיל למכרז.
ניצן חן: עם כל הכבוד לאוצר, אתה לא פרוגרמאטור, ואתה לא מבין בחדשות יותר ממועצת הכבלים והלוויין.
יהודה סבן: נכון, אז תממנו את זה.
יהודה סבן: אם מועצת הכבלים והלוויין סבורה שזה כל כך חשוב, ומשרד האוצר אין לו את היכולת אפילו לחוות את דעתו בעניין התקצוב, והערך של העניין הזה, אז תתכבד מועצת הכבלים והלוויין ותממן זאת מתקציבה.
קריאות: מאיפה?
ניצן חן: אדוני היושב ראש, צריכים לזכור שני דברים.
ניצן חן: ראשית, תכלית החדשות המקומיות מ-2007 זה שהוט ויס לא תממן אותם.
ניצן חן: המדינה החליטה שזה חשוב.
ניצן חן: החסר הזה הוא לא בשמיים, ולא משנה מי יעשה את זה.
ניצן חן: מדובר בשני אחוזים - - -
יהודה סבן: מה זה "לא בשמיים"?
יהודה סבן: חברים, האם 2.5 מיליון שקל זה לא סכום מכובד?
יהודה סבן: באמת, אני לא מבין את האמירות האלה.
ניצן חן: יש פה יותר מחלופה אחת.
ניצן חן: אני סבור שב-25.5 מיליון שקל, חצי מיליון שקל אפשר יותר מאופציה אחת.
ניצן חן: ראשית, הזכיין שקיבל את היכולת לייצר את החדשות האלה יכול גם להתייעל, ופה אני עונה לעו"ד בנדלר.
ניצן חן: 2% בשנה אפשר לייצר את אותו ההיקף של המהדורות מבלי לפגוע באיכותן, גם בלצמצם את הפער בחצי מיליון שקל.
חמד עמאר: לגבי מה שאתה אומר, האם נעשתה בדיקה כלכלית בנושא שיש אפשרות לעשות את זה, או שלא נעשתה?
ניצן חן: נעשתה בדיקה במובן הזה שיש שש מהדורות שההיקף הכולל שלו הוא 25 מיליון שקל.
ניצן חן: בדיקה כלכלית ברמה הפרטנית של כל מהדורה ומהדורה לא נעשתה.
ניצן חן: היא תיעשה עד המועד של- - -
יהודה סבן: אבל, היתה פה אמירה של חברת הוט שאפשר לעשות את זה במחיר נמוך יותר.
ניצן חן: בסדר, אני לא נגד.
יהודה סבן: אז איזה בדיקה כלכלית?
יהודה סבן: למיטב הבנתי, גם חברת יס - - -
ניצן חן: כל מה שאני אומר זה שלא מדובר פה בהיקף גדול, ובואו לא נשפוך את התינוק עם המים.
ניצן חן: כל עוד הוחלט שיש חשיבות לשש המהדורות האלה בעניין הקשר לפריפריה, ובכל הסיבות שעכשיו מניתם - - -
יהודה סבן: אם יש חשיבות, האם המחיר לא משנה?
יהודה סבן: אני פשוט לא מבין את האמירה הזאת.
ניצן חן: משנה המחיר.
ניצן חן: יואיל הזכיין שקיבל את החדשות המקומיות לבחון אופציה לצמצם את היקף המהדורות לא במובן של פגיעה במהדורות האלה, אלא שבחצי מיליון שקל בשנה אפשר להתייעל - ומי כמוך אדוני, מר סבן, יודע את זה - מבלי לפגוע בהיקף המהדורות.
ניצן חן: שנית, אני חושב שהבטחות צריך לקיים.
ניצן חן: אם התכלית היתה שהוט ויס לא יוציאו את זה מכיסן, יואיל האוצר לממש את ההתחייבות שניתנה גם על-ידי אורן משה במובן הזה, לא במובן ש- - -
יהודה סבן: מה?
יהודה סבן: האם אתה יכול להראות לי מחויבות כזאת?
ניצן חן: לא, בכתב.
ניצן חן: אבל, יש - - -
יהודה סבן: נו, באמת, חברים.
יהודה סבן: לאן הגענו?
ניצן חן: הגענו לזה, מר סבן, ש- - -
יהודה סבן: לא היתה שום מחויבות של האוצר בעניין הזה.
יהודה סבן: ההיפך הוא הנכון.
יהודה סבן: נשלח מכתב לפני מספר ימים בעניין שנאמר בו ברחל בתך הקטנה לפני הדיון בממשלה שמשרד האוצר לא יממן.
אופיר אקוניס: חברים, אנחנו גולשים לישיבה נוספת.
אופיר אקוניס: לא העלאתי על דעתי שהדבר הזה יגלוש כך.
אופיר אקוניס: מנכ"ל רשות השידור, ביקשת להגיב על כל ההידברות פה, ואני רוצה להתחיל להקריא ולסכם.
מרדכי שקלאר: אני צריך לצאת מהישיבה הזאת.
מרדכי שקלאר: אני פונה פה לניצן ולכל הגורמים היושבים פה, בעיקר ליועצות המשפטיות למיניהן מהמשרדים השונים.
דנה נויפלד: הוא מאוד מוקיר את עבודתנו.
דנה נויפלד: בכל הזדמנות הוא אומר את זה.
מרדכי שקלאר: דנה, אני מוקיר ומכיר, מוקיר ומכיר.
מרדכי שקלאר: באמת, בלי מס שפתיים.
מרדכי שקלאר: אני אומר כך – ראשית, אני צריך להבין מהדיון הזה האם רשות השידור, או לפחות בהצהרת כוונות, ממשיכה את העניין מנקודת ראותכם, וזאת על מנת לעמוד במחויבות שלי ביחס לעובדים.
מרדכי שקלאר: בזה אין לנו הרבה זמן, צריך להגיד את זה.
מרדכי שקלאר: עד סוף החודש אנחנו צריכים לומר להם האם הם ממשיכים, כן או לא.
מרדכי שקלאר: לוויכוח הקיים – אני אומר חד משמעית, אנחנו נעשה את זה גם במחיר המסוים הזה.
אתי בנדלר: המחיר המסוים הזה זה 22.5 מיליון שקל.
מרדכי שקלאר: כן, כן.
מרדכי שקלאר: אני כן מבקש למצוא דרך כזאת או אחרת בכל אופן להשלים את הדלתא.
אופיר אקוניס: הדבר יטופל.
אופיר אקוניס: אני אטפל בזה גם מול ראש הממשלה ושר התקשורת ושר האוצר.
מרדכי שקלאר: כי אם מלכתחילה דובר על הסכום הזה, צריכים להבין שאני צריך לעשות מאמץ רב, וזה יפגע ויבוא על חשבון דברים אחרים, וחבל.
אופיר אקוניס: תודה, יפה.
אופיר אקוניס: נא להקריא, הגברת גלזר.
ליאת גלזר: "הצעת חוק התקשורת (המשך שידורי חדשות מקומיות בטלוויזיה)(תיקוני חקיקה) (הוראות שעה)(תיקון מס' 3) התש"ע 2010 סעיף 1 בחוק התקשורת (המשך שידורי חדשות מקומיות בטלוויזיה) (תיקוני חקיקה) (הוראות שעה), התשס"ח- 2007 (להלן - החוק העיקרי), בסעיף 3 המתקן את חוק התקשורת (בזק ושידורים)(תיקון מס' 35), התשס"ז-2006, במקום "י"ח בתמוז התש"ע (30 ביוני 2010)" יבוא "ה' בטבת התשע"ב ( 31 בדצמבר 2011 )".
ליאת גלזר: סעיף 2 בסעיף 4 לחוק העיקרי, במקום "י"ח בתמוז התש"ע (30 ביוני 2010)" יבוא "ה' בטבת התשע"ב (31 בדצמבר 2011)".
ליאת גלזר: סעיף 3.
ליאת גלזר: בחוק התקשורת (המשך שידורי חדשות מקומיות בטלוויזיה)(תיקוני חקיקה)(הוראות שעה)(תיקון מס' 2), התשס"ט-2009, בסעיף 4(ב) במקום "י"ח בתמוז התש"ע (30 ביוני 2010), יבוא "ה' בטבת התשע"ב (31 בדצמבר 2011)".
אתי בנדלר: אני מניחה שאין הערות.
ניצן חן: הייתי שמח להבין את השורה התחתונה.
ניצן חן: המנכ"ל נתן פה התחייבות בעצם שרשות השידור תוכל לעמוד בהיקף המהדורות גם אם ה-2.5 יופחתו מה- - -
יורם מוקדי: אני נותן לך.
אופיר אקוניס: לא הוא נותן, נותן הוט.
אתי בנדלר: לא, יש כאן - - -
מרדכי שקלאר: אני רק רוצה לומר בעניין משפט ערכי בדיון הנהלי או הנוהלי הזה.
מרדכי שקלאר: נראה לי מצחיק ומגוחך על דבר שחושבים שיש לו חשיבות ציבורית, מעבר לרייטינג ומעבר לדברים האחרים, על 2.5 מיליון שקל לדוש פה בנושא הזה.
אופיר אקוניס: לא יקרה.
אופיר אקוניס: אתה גם אמרת.
מרדכי שקלאר: אז אנחנו נעשה את זה.
מרדכי שקלאר: אני מאוד מקווה.
מרדכי שקלאר: יש גם שכל ישר במדינה הקטנה - כמעט שלא, אבל פה ושם נשאר - ויש גם מושג של הוגנות.
מרדכי שקלאר: דובר אז על הסכום הזה שהאוצר, משרד התקשורת, ימצאו איזה דרך לפתור את העניין הזה.
אופיר אקוניס: נכון, ויקרה.
מרדכי שקלאר: אם לא תסגרו, אנחנו נעשה את זה.
מרדכי שקלאר: אבל, ודאי שטוב למהדורות שזה ייסגר.
אופיר אקוניס: הדבר הזה יקרה, ואני גם אשאל את ראש הממשלה.
אופיר אקוניס: אמר עו"ד אציל שהוא לא שמע את הדבר.
אופיר אקוניס: אבל, אנחנו ננסה לפענח את העניין הזה שבינך, ולבין ראש הממשלה בעצם, ואמירתו של שר התקשורת.
אופיר אקוניס: יורם, האם רצית להגיד משהו?
אופיר אקוניס: אתם תמשיכו כמובן.
אתי בנדלר: השאלה היא האם תמשיכו להפיק את זה באמצעות רשות השידור, או שאתם - - -
יורם מוקדי: אנחנו נשב עם רשות השידור, ונראה איך אפשר לעשות את זה במספרים האלה.
יורם מוקדי: אני לא רוצה לתת פה שום התחייבות.
יורם מוקדי: אני אומר - עד היום עבדנו יפה מאוד עם רשות השידור.
אופיר אקוניס: תמשיכו גם.
יורם מוקדי: יש לנו גם מועצת הכבלים והלוויין, אנחנו כפופים אליהם, וצריך למלא את דרישותיהם.
ניצן חן: מועצת הכבלים והלוויין לא מתכוונת לפגוע במהדורות - לא לצמצם אותן, ולא לפגוע באיכות שלהן.
ניצן חן: עוד הפעם, צריכים למצוא את הנוסחה.
ניצן חן: אם הכסף יעבור אז פתרנו את הבעיה.
ניצן חן: אם לא - אני חושב שדי ברור פה שזה לא בא על חשבון איכות המהדורות, אחרת זה מדרון חלקלק ויעשו מזה כל מיני דברים לא ראויים.
ניצן חן: אני מתנגד לזה.
אופיר אקוניס: קודם כל, נפעל בהקדם למצוא את זה.
אופיר אקוניס: לגבי הסיכום במליאת הממשלה שיש פה עליו חילוקי דעות - אני מקווה היום או כבר מחר יחד עם שר התקשורת לסכם ולתפור את הדבר הזה מול ראש הממשלה או מול מנכ"ל משרדו, זה לא חשוב כרגע.
אופיר אקוניס: אני הבנתי שהאמירה היתה של ראש הממשלה, לא של פקיד במשרד.
אופיר אקוניס: ולכן, היא עוד יותר מחייבת.
אופיר אקוניס: לכן, אני מקווה שאנחנו נפתור את זה ב-24 השעות, או ב-48 השעות הקרובות.
אופיר אקוניס: מר מוקדי, אני מניח – אם אני יכול להניח – שההתקשרות עם רשות השידור תימשך, למרות שאתה לא מתחייב.
אופיר אקוניס: אבל, אני מניח הנחה, ואני מקווה שהיא לא פראית מידיי.
יורם מוקדי: לא, עד היום היא לא היתה פראית.
יורם מוקדי: נשב עם רשות השידור נגיע להסכמה – כן, כן, לא, לא.
אופיר אקוניס: יפה, מצוין.
אופיר אקוניס: בהקדם האפשרי כמובן.
אופיר אקוניס: אנחנו נמצא גם את הסכומים.
מרדכי שקלאר: יורם, לגבי העובדים – אני צריך לגמור את זה בימים הקרובים.
אופיר אקוניס: יורם, זה עד סוף השבוע.
אופיר אקוניס: הוא צריך להוציא את המכתב.
יורם מוקדי: לפרוטוקול – אני לא אהיה במצב שבו בסוף אני צריך לשלם כסף ושזה בא בסוף על חשבון עובדים אחרים שהם לא פחות יקרים מהעובדים האלה.
אופיר אקוניס: לא, כל העובדים חשובים.
אופיר אקוניס: אנחנו נמצא את הסכום בהקדם.
יורם מוקדי: ההתחייבות שקיבלתי בסוף לא ממולאת - - -
אופיר אקוניס: וגם לך אני אומר, דיאנה, להתחיל היום לסגור את העניינים האלה עם ראש הממשלה, ועם משרד האוצר, מר סבן, אני לא יודע, יש חילוקי דעות על האמירה.
אופיר אקוניס: אנחנו ננסה לפתור את זה.
אופיר אקוניס: ואז אתם תקבלו את אמירתו של ראש הממשלה אם אכן היא אמירה שהביא לידי ביטוי שר התקשורת.
אופיר אקוניס: רבותי, האם אתם רוצים להצביע עבור המשך החקיקה של המשך החדשות המקומיות?
אופיר אקוניס: חבר הכנסת טיבייב, אתה חבר קבוע בוועדה כמובן.